Kenneth Svendsen

Kenneth Svendsen (født 2. august 1954 i Fauske) er en norsk politiker (FrP). Han var innvalgt på Stortinget fra Nordland fra 1997 til 2017. Fra 2013 til 2017 var han Stortingets andre visepresident.

Svendsen var medlem av Fauske kommunestyre 1988–2007, medlem av formannskapet 1989–1999 og leder i kontrollutvalget 1999–2008. Han var også medlem av Nordland fylkesting 1992–1999, fra 1993 som medlem av fylkesutvalget. Han har vært medlem av Fremskrittspartiets sentralstyre og har ledet Nordland Fremskrittsparti 2010–2014.

Etter grunnskolen tok han yrkesopplæring som møbelsnekker og sveiser. Han har arbeidet som sjåfør i Nordlandsbryggeriet AS og Fauske Bilberging AS,«Stortingets bilmann» – Dagbladet (4. mars 1998), seksjon Bil & trafikk, s. 3. og som sjømann og selvstendig næringsdrivende.

 Stortingskomiteer 
 2013–2017 2. nestleder i Kontroll- og konstitusjonsomiteen.
 2009–2013 medlem i Finanskomiteen.
 2005–2009 1. nestleder i Arbeids- og sosialkomiteen.
 2001–2005 medlem i Samferdselskomiteen.
 2001–2005 medlem i Valgkomiteen.
 1997–2001 medlem i Finanskomiteen.
 1997–2001 medlem i Valgkomiteen.

 Referanser 

 Eksterne lenker 




Kategori:Stortingsrepresentanter fra FrP
Kategori:Stortingsrepresentanter for Nordland
Kategori:Stortingsrepresentanter 1997–2001
Kategori:Stortingsrepresentanter 2001–2005
Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:Lokalpolitikere i Fauske
Kategori:FrP-politikere i Nordland
Kategori:Personer fra Fauske kommune